<classify> Hata hivyo, Yanga imeendelea kuwa katika uongozi wa msimamo wa ligi hiyo pamoja na kichapo hicho baada ya Azam yenye pointi 39 sawa na Yanga kuendelea kuwepo katika nafasi ya pili baada ya kutocheza mwishoni mwa wiki.Azam FC iko nchini Zambia kushiriki mashindano ya klabu nne na inatarajia kurejea nchini Alhamisi. Akizungumza na gazeti hili jana, Pluijm alisema baada ya kushindwa katika mchezo uliopita, wana kila sababu ya kuhakikisha wanajituma katika mchezo huo wa kesho kushinda na kujiweka katika nafasi nzuri ya kulitetea taji lao la Ligi Kuu Tanzania bara.Kwanza niseme tunashukuru Mungu tumefika jana usiku juzi salama Mbeya na tumejiandaa vizuri kwa mchezo wetu ujao, lengo la kwanza ni kupambana na kushinda ili kuondoka machungu yaliyopita,alisema.Pluijm alisema michezo yote ya raundi hii imeanza kwa ugumu kwa kuwa kila timu inaonekana kuamka na kutaka matokeo mazuri lakini jambo la msingi kwao ni kujipanga kwa upinzani.Alizungumzia mchezo uliopita kuwa hawakutarajia matokeo mabaya kwa kuwa walijipanga vizuri kwa mechi hiyo. Kocha huyo alisema kwa kuwa mpira ni mchezo wa makosa walichukulia matokeo yaliyopita kama changamoto ya kuangalia makosa ya kiufundi na kuyafanyia kazi yasijirudie katika michezo ijayo.Alisema kilichosababisha kupoteza katika mechi dhidi ya timu hiyo iliyokuwa kwenye hatari ya kushuka daraja, hakukuwa na mawasiliano mazuri baina ya wachezaji na kwamba huwa inatokea wakati mwingine kwenye mchezo.Mechi nyingine zitakazochezwa kesho ni Mtibwa dhidi ya Toto Africans, Kagera Sugar dhidi ya Majimaji, Simba dhidi ya Mgambo, JKT Ruvu dhidi ya Mbeya City na African Sports dhidi ya Mwadui.  <topic>: michezo 